Diari Oficial de la Generalitat Valenciana


Sumari del DOGV 8222, del 29-01-2018 (2018/63)

Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU en illa urbanització Marcolina. Expedient número 1518/2017.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/63


Data del document
:   03-01-2018

Organisme emissor
:   Ajuntament d'Alcalà de Xivert

Tipus de document
:   Anunci

Descriptors 

:   * Alcalà de Xivert
    * administració local
    * pla d'urbanisme

Informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU en illa urbanització Marcolina. Expedient número 1518/2017. [2018/63]  
De conformitat amb l'article 51.7 de la Llei 5/2014 de 25 de juliol de la Generalitat, d'ordenació del territori, urbanisme i paisatge de la Comunitat Valenciana, el qual establix la publicació en el Diari Oficial de la Generalitat Valenciana de l'informe ambiental i territorial estratègic, es fa públic el següent informe ambiental i territorial estratègic, acordat per la Junta de Govern Local en sessió celebrada el 20 de desembre de 2017:  
19. Expedient núm. 1518/2017. Emissió informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU en illa urbanització Marcolina, d'acord amb els criteris de l'annex VIII de la LOTUP. Interessat: Jaime Mira Franco, en nom i representació de la mercantil Proyectos Inmobiliarios Ebro, SL.  
Vista la proposta del regidor delegat d'Urbanisme de data 19 de desembre de 2017, que diu:  
  
Antecedents  
Jaime Mira Franco, en nom i representació de la mercantil Proyectos Inmobiliarios Ebro, SL, va presentar el 30 de maig de 2016 sol·licitud d'estudi de detall de l'illa UFA-est, urbanització Marcolina, Alcalà de Xivert.  
Posteriorment, per no poder-se tramitar la proposta a través de la figura de l'estudi de detall, l'interessat presenta escrit el 24 de novembre de 2016, RE núm. 7127, acompanyat de documentació per a la tramitació d'una modificació puntual del Pla general d'ordenació urbana del municipi d'Alcalà de Xivert.  
El 18 de maig de 2017 va presentar esmena aportant documentació sobre afeccions, complementada el 22 de juny de 2017 a petició de serveis tècnics.   
  
Normativa aplicable  
L'avaluació ambiental estratègica és l'instrument de prevenció establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
La dita directiva s'incorpora a l'ordenament jurídic espanyol mitjançant la Llei 21/2013, de 9 de desembre, d'avaluació ambiental, i al dret autonòmic valencià mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
En l'àmbit estatal, el Reial decret 7/2015, de 30 d'octubre, pel qual s'aprova el text refós de la Llei del sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.   
  
Planejament vigent  
El Pla general d'ordenació urbana del municipi d'Alcalà de Xivert va ser aprovat definitivament el 8 de juliol de 1998, mitjançant acord de la Comissió Territorial d'Urbanisme.  
L'àmbit delimitat es troba dins del pla parcial Marcolina I, el qual es va aprovar el 26.04.1988, i va ser assumit pel citat PGOU.  
  
  
Objecte i justificació  
Modificació puntual del PG que afecta l'àmbit delimitat per les parcel·les 151, 152, 153, 154 i 155 de la urbanització Marcolina a Alcossebre (Castelló).  
La urbanització es troba situada en el vessant sud del Tossal Roig, en una elevació que forma part dels contraforts al sud de la Serra d'Irta a 800 del mar, en un enclavament urbanitzat que es caracteritza per un teixit urbà residencial de baixa densitat en un àmbit amb forts desnivells topogràfics.   
L'illa és contigua al Parc Natural de la SerraŽd'Irta. L'illa està consolidada per habiatges unifamiliars aïllats excepte el conjunt de cinc parcel·les mencionades.  
Es considera oportú estendre les determinacions de la modificació a aquest conjunt que encara no s'ha consolidat per a donar una ordenació que preserve els valors de tindre pròxima la línia de costa i serra, i per la seua correcta integració en el paisatge.  
Es considera que l'aplicació de les determinacions previstes pel Pla general per a la zona d'ordenació no és més adequat, propi del desenvolupament urbanístic iniciat en la dècada de 1990, i per tant, convé fixar condicions que regulen l'escalonament, altures i la resta de paràmetres de l'edificació per a potenciar la integració paisatgística i la qualitat ambiental d'esta.  
Per tot això, es fa necessària una remodelació dels volums que optimitze condicionants físics i ambientals i regularitze la seua configuració geomètrica i els seus paràmetres d'implantació, sense augmentar volum ni l'edificabilitat prevista pel Pla, sense introduir usos prohibits per l'ordenança particular de la zona i sense alterar l'ús detallat pel Pla:  
  
Es definix una altura de cornisa de 3,00 metres i 1 planta sobre rasant en les 4 parcel·les inferiors.  
Proscriu cobertes inclinades, admetent únicament edificacions amb coberta plana.  
Mantenen reculades encara que incorpora matisos respecte a límits frontals i la possibilitat d'ocupar límit enfront de parcel·la cota superior per a afavorir escalonament i la integració paisatgística (pàgina 20 comparatius de paràmetres).  
  
Consultes realitzades  
L'òrgan ambiental és l'Ajuntament d'Alcalà de Xivert, en concordança amb el que establix l'article 48.c de la LOTUP, en la redacció que en fa l'article 115 de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat, i aquest ha sotmés la documentació aportada a consulta de les següents administracions públiques afectades, a més de sol·licitar informe als departaments corresponents pel que fa a matèria de competència municipal.   
  
Taula amb les consultes realitzades  
  
Organisme Data d'enviament Data de recepció   
Medi Natural i Avaluació Ambiental 15.11.2017 29.11.2017  
Forestal (competència local) 15.11.2017 22.11.2017  
Paisatge i Urbanisme (competència local) 15.11.2017 14.12.2017  
  
  
  
El contingut íntegre dels informes es pot consultar en el Departament d'Urbanisme.  
  
Identificació i valoració de possibles efectes sobre el medi ambient  
  
D'acord amb el que s'ha estipulat en l'article 46.3 de la LOTUP, l'òrgan ambiental determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es referixen els articles 48.d i 51.1 de la LOTUP.  
  
Medi natural i avaluació ambiental  
El 29 de novembre de 2017, la Direcció General de Medii Natural i Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, emet un informe a la consulta de l'Ajuntament d'Alcalà de Xivert sobre la modificació puntual del Pla general, per trobar-se la zona que ens ocupa en l'àmbit de l'àrea d'influència del Parc Natural de la Serra d'Irta, indicant: «Segons l'article 78 del Decret 78/2001, de 2 d'abril, del Govern Valencià, pel qual s'aprova el Pla d'ordenació dels recursos naturals de la Serra d'Irta, es consideren com a usos permesos en la zona d'influència - àrees urbanitzades- del parc natural, totes les activitats compatibles amb el que establix el planejament urbanístic.  
  
Al ser la funció de la zona d'influència del parc natural, (constituïda per l'àrea perimetral del territori declarat espai natural protegit) la d'amortir els possibles impactes ambientals de les activitats que es realitzen en les proximitats del dit espai protegit i pel fet que en aquest cas la zona que ens ocupa afronta amb l'àrea natural de la dita zona d'influència, que té la consideració de sòl forestal (segons el PATFOR), ocupant la que denominem interfície urbanoforestal, s'hauran de contemplar les mesures de seguretat necessàries per a la prevenció d'incendis forestals, tal com s'establix en l'article 32 del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana.  
  
Per tot això, la sol·licitud de modificació puntual del PGOU, ubicada en la zona d'influència ?àrees urbanitzades- del parc natural, es considera compatible amb la normativa del parc natural, així com amb els objectius i directrius que assenyala la normativa derivada de la Directiva 92/43/CEE del Consell, de 21 de maig de 1992, relativa a la conservació dels hàbitats naturals i de la fauna i flora silvestres, sempre que s'implementen les corresponents mesures de seguretat en la interfície urbanoforestal.»  
  
Forestal  
En data 22 de novembre de 2017, l'enginyer tècnic municipal ha emés el següent informe en relació amb la prevenció d'incendis forestals:  
«Les infraestructures com ara vials d'accés, barbacoes, paellers, ximeneres, teulades, tractament vegetatiu interior, etc. s'ajustaran al que s'ha indicat en el pla local de prevenció d'incendis forestals del municipi i en particular a l'apartat 7.2.»  
  
Urbanisme i paisatge  
En data 14 de desembre de 2017, l'arquitecte Jorge Gómez Meliá ha emés el següent informe en relació amb els aspectes que afecten l'urbanisme i paisatge:  
«-  
a) Vist el document presentat, que justifica la modificació puntual de PGOU, atesa la solució proposada quant als nous paràmetres urbanístics, es pot concloure que aquests són adequats i coherents, i milloren la configuració geomètrica de les edificacions resultants dels paràmetres urbanístics vigents.  
La seua justificació queda perfectament indicada en els punts 2.1 de la memòria presentada, on es detallen les modificacions proposades en usos, edificabilitat, altures de les edificacions, reculades i murs de tancament.  
El punt 2.1.5 arreplega en concret la modificació del paràmetre d'ocupació del PGOU, en què es detalla que a pesar de proposar un 10% més d'ocupació en 4 de les 5 parcel·les afectades, aquest augment implica una disminució d'altures permeses, una disminució en l'edificabilitat màxima, i com a conseqüència d'açò una millor integració en la morfologia del terreny.  
b) Vist el punt 2.3 del document de modificació del PGOU, corresponent a l'estudi d'integració paisatgística, la proposta presentada detalla la millora que suposa la nova ordenació quant a la integració visual en el terreny i respecte a les construccions de la zona, per la qual cosa es pot concloure que les noves edificacions no produiran impactes negatius en l'entorn des del punt de vista de la seua integració paisatgística.   
  
Respecte a les mesures d'integració i mitigació d'impactes, el tècnic que subscriu considera apropiats aquells aspectes que conformen la morfologia de les edificacions i tancaments de parcel·la, però considera que aquells que únicament fan referència a aspectes estètics poden flexibilitzar-se d'acord amb allò que s'ha establit pel PGOU i les ordenances reguladores de P.P. Marcolina, ja que l'aplicació d'aquests no implica una menor integració de les edificacions en el seu entorn.  
  
Així doncs, es consideren oportunes les mesures proposades quant a:  
?els tancaments de parcel·la se situaran a línia de fatxada. Els tancaments seran de pedra seca fins a 1,00 m d'altura mesurada sobre la rasant de vorera en l'alineació de vial en cada punt i sobre la rasant en la resta fins a 2,50 m podrà ser metàl·lica i bardisses vegetals vives.-  
  
?Quan la tanca d'obra siga escalonada, l'altura es mesurarà en el punt mitjà de cada escaló, no podent sobrepassar 1,50 m d'altura en cap punt.-  
?s'haurà de tractar amb elements de vegetació la coronació dels murs de separació de les parcel·les entre si, per a propiciar la seua integració visual en l'entorn. De la mateixa manera, els possibles abancalaments que es produïsquen hauran de tractar-se amb mur de pedra sec.-  
Les cobertes seran planes, tractant-se com a cobertes enjardinades, i s'admetrà l'ocupació de superfícies de fibres sintètiques que imiten l'entapissant natural.- Es considerarà oportú introduir l'opció de cobertes amb acabats de graves o semblant.  
Respecte als següents punts proposats es consideren apropiats quant a suggeriment d'utilització però no com a obligació, es remet com a obligatori al que establix el PGOU i el P.P Marcolina.  
  
Els tancaments, les ximeneres, així com possibles sòcols hauran d'executar-se utilitzant com a únic material la pedra autòctona en sec. Les edificacions, pèrgoles i marquesines que s'executen en les edificacions hauran de resoldre's amb un tractament homogeni en el conjunt de les cinc parcel·les, per la qual cosa totes elles hauran de seguir l'especificació, la disposició i els materials que s'utilitzen en la primera d'elles a la que es concedisca llicència d'edificació.  
Els espais lliures de parcel·la es tractaran amb jardineria i s'empraran espècies vegetals autòctones característiques de l'entorn natural de la Serra d'Irta, i serà preferent la utilització de matoll i sotabosc.  
  
Els revestiments exteriors es resoldran amb acabat de pintura en color blanc i les ximeneres amb idèntic material que l'empleat en la resolució de la part opaca dels tancaments de parcel·la.  
En el cas que es planten arbres, aquests mai podran constituir-se, ni en el moment en què s'emplacen, ni en futur, com un obstacle a la vista dels habitatges situats en cota superiors cap als entorns de major qualitat paisatgística de l'àmbit: la serra i el mar.  
c) Vist el document inicial estratègic presentat, es conclou que aquest complix i és bastant per a justificar el que establixen els articles 50 i 46.3 de la LOTUP d'acord amb els punts següents:  
Els objectes de la planificació i descripció de la problemàtica sobre la qual s'actua (justificat en el punt 2 del document presentat, on es definix i es justifica la nova configuració geomètrica i els nous paràmetres d'implantació, sense augmentar volum ni l'edificabilitat prevista pel Pla, sense introduir usos prohibits per l'ordenança particular de la zona i sense alterar l'ús detallat pel Pla).  
  
L'abast, àmbit i possible contingut de les alternatives del pla que es proposa (justificat en el punt 3 del document presentat, on s'inclouen 2 alternatives a l'ordenació, quedant justificada en l'alternativa núm. 1 la nova proposta de modificació del PG).  
El desenvolupament previsible del pla o programa (justificat en el punt 4 del document presentat).  
Diagnòstic de la situació del medi ambient i del territori abans de l'aplicació del pla en l'àmbit afectat (justificat en el punt 5 del document presentat, desglossant l'afecció al medi abiòtic i biòtic i de la qual s'ha sol·licitat informe al Centre d'Interpretació del Parc Natural de Serra d'Irta (Conselleria d'Agricultura, Medi Ambient, Canvi Climàtic i Desenvolupament Rural).  
Efectes previsibles sobre el medi ambient i sobre els elements estratègics del territori, prenent en consideració el canvi climàtic (justificat en el punt 6 del document presentat).  
La incardinació en l'estratègia territorial de la Comunitat Valenciana i la seua incidència en altres instruments de la planificació territorial o sectorial (justificat que no queda afectat en el punt 7 de la memòria).  
  
Finalment, el document justifica en el punt 8 de la seua memòria la motivació de l'aplicació del procediment simplificat de l'avaluació ambiental i territorial estratègica i justifica d'acord amb l'article 46.3 de la LOTUP els motius de la selecció de les alternatives (punt 9 de la memòria), les mesures previstes per a efectes negatius en el medi ambient (punt 10 de la memòria) i una descripció de les mesures previstes per al seguiment ambiental del pla.»  
Conclusions  
Segons establix l'article 51.2.b de la LOTUP, d'acord amb els criteris de l'annex VII d'aquesta llei, la modificació puntual no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent al municipi, no afecta elements del patrimoni natural ni cultural; afecta exclusivament el sòl urbà, incidint únicament en les determinacions que regula el seu règim de gestió, ús i edificació, per la qual cosa no s'incrementarà la demanda de recursos renovables o no renovables respecte al Pla general aprovat, i en conseqüència, la modificació proposada no presentarà afeccions sobre el medi ambient.  
  
Per la qual cosa, tenint en consideració els informes emesos i l'avaluació realitzada, es pot concloure que el procediment d'avaluació ambiental simplificada és bastant per a determinar que la proposta de la modificació puntual del PGOU en illa urbanització Marcolina no presenta efectes significatius sobre el medi ambient.  
  
Òrgan competent  
La competència en matèria d'avaluació ambiental i territorial estratègica no està assignada a cap òrgan per la Llei reguladora de bases de règim local; no obstant això, com que l'aprovació dels plans urbanístics correspon al Ple, segons el que disposa l'article 22.2.c LRBRL, resulta convenient que l'avaluació ambiental es realitze per un altre òrgan municipal, que en el present cas resulta ser la Junta de Govern per correspondre-li aquesta atribució, segons Decret núm. 217, de data 15 de juny de 2015, en virtut del qual es deleguen atribucions en aquesta.  
  
A la vista del que s'ha exposat, i de l'informe conjunt emés pels serveis tècnics municipals i el TAE d'Urbanisme, als membres de la Junta de Govern Local eleve la següent proposta d'acord:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU en illa urbanització Marcolina, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'aquesta d'acord amb la seua normativa sectorial, subjecte als següents condicionants:  
S'hauran de contemplar les mesures de seguretat necessàries per a la prevenció d'incendis forestals, tal com s'establix en l'article 32 del Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana  
Les infraestructures com ara vials d'accés, barbacoes, paellers, ximeneres, teulades, tractament vegetatiu interior, etc. s'ajustaran al que s'ha indicat en el Pla local de prevenció d'incendis forestals del municipi i en particular a l'apartat 7.2.  
Respecte als següents punts proposats per l'EIP es consideren apropiats quant a suggeriment d'utilització però no com a obligació; es remet com a obligatori el que establix el PGOU i el P.P. Marcolina.  
  
Els tancaments, les ximeneres, així com possibles sòcols hauran d'executar-se utilitzant com a únic material la pedra autòctona en sec. Les edificacions, pèrgoles i marquesines que s'executen en les edificacions hauran de resoldre's amb un tractament homogeni en el conjunt de les cinc parcel·les, per la qual cosa totes elles hauran de seguir l'especificació, la disposició i els materials que s'utilitzen en la primera d'elles a la qual es concedisca llicència d'edificació.  
Els espais lliures de parcel·la es tractaran amb jardineria i s'empraran espècies vegetals autòctones característiques de l'entorn natural de la Serra d'Irta, i serà preferent la utilització de matoll i sotabosc.  
  
Els revestiments exteriors es resoldran amb acabat de pintura en color blanc i les ximeneres, amb idèntic material que l'empleat en la resolució de la part opaca dels tancaments de parcel·la.  
En el cas que es planten arbres, aquests mai podran constituir-se, ni en el moment en què s'emplacen, ni en el futur, com un obstacle a la vista dels habitatges situats en cota superiors cap als entorns de major qualitat paisatgística de l'àmbit: la serra i la mar.  
  
Segon. De conformitat amb el que preveu l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de 4 anys des de la seua publicació.   
  
Tercer. Publicar l'acord que s'adopte en el Diari Oficial de la Generalitat Valenciana de conformitat amb el que preveu l'article 57.1 LOTUP.  
  
Quart. Contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el Pla, o bé, sense perjudici dels que siguen procedents en via administrativa davant de l'acte, si és el cas, d'aprovació del Pla. Sense perjudici que els interessats puguen exercitar, si és el cas, qualsevol altre que estimen procedent.  
  
El president sotmet a votació la proposta, la qual s'aprova per unanimitat.  
  
Alcalà de Xivert, 3 de gener de 2018.- L'alcalde: Francisco Juan Mars.